27-28 мая ў рамках сумеснага праекта гарадскога ліцэя і раённага гісторыка-краязнаўчага музея “Юныя сведкі вайны: гісторыя ад першай асобы” адбылася краязнаўчая экспедыцыя па маршруце Жабінка – Грыцэвічы – Маціевічы – Карды – Жабінка. Пад час яе ліцэісты-дзесяцікласнікі сустрэліся са сведкамі падзей расстрэлу кардоўскіх камсамольцаў і жыцця раёна ў акупацыі ў гады Вялікай Айчыннай вайны, запісалі іх успаміны, якія будуць уключаны ў Альбом Памяці.